### Resume

I forlængelse af en anlægsrevision på projekter blandt udvalgene er der mulighed for at fremrykke enkelte anlægsprojekter fra 2023 til 2022, svarende til 47,391 mio. kr.

### Sagsfremstilling

I lyset af det høje anlægsniveau der allerede ligger i det tekniske budget 2023, har administrationen, på foranledning af Økonomiudvalget, gennemgået anlægsprojekterne i 2023 med henblik på tidligere igangsættelse. Anlægsrevision fjerner ikke bevillinger og projekter, men flytter bevillinger fra 2023 fremad.

Anlægsrevisionen på projekter blandt udvalgene viser, at der er mulighed for at fremrykke enkelte anlægsprojekter fra 2023 til 2022. konkret er der mulighed for at 12 anlægsprojekter fra 2023 til 2022 på samlet 47,391 mio. kr.

Økonomiudvalg:

* Parkeringshus i [adresse], 15,0 mio. kr.
* Velfærdsteknologi, 5,0 mio. kr.

Teknisk udvalg:

* Pulje til broer, 3,191 mio. kr.
* 4-sporet bro, [adresse], 0,2 mio. kr.
* Klimaskærm, 6,0 mio. kr.

Børne- & Familieudvalg:

* Pulje til pavillonopsætning v. skoler, 1,0 mio. kr.
* Pulje til akut pladsoprettelse, 3,0 mio. kr.
* Vedligeholdelsespulje skoler, 2,0 mio. kr.
* Vedligeholdelsespulje dagtilbud, 1,0 mio. kr.
* [adresse], 2,5 mio. kr.
* Dagtilbud – Vinding/Mølholm: 5,5 mio. kr.

Kultur- & Idrætsudvalg:

* Hældagerhallen, 3,0 mio. kr.

Da der er tale om fremrykning af bevillinger kan justeringerne ikke indgå i det nye, fremadrettet tekniske anlægsbudgetforslag for 2023-2026. Derfor er der brug for en særskilt godkendelse i Økonomiudvalg og Byråd.

Projekterne under Teknisk udvalg, Børne- & Familieudvalget samt Kultur- & Idrætsudvalg er tidligere blevet behandlet i de respektive udvalg.

På foranledning af Økonomiudvalget, har der i forbindelse med gennemførelsen af anlægsrevisionen ligeledes været undersøgt, hvorvidt det var muligt at betale forud i enkelte projekter med Vejdirektoratet. Såfremt man valgte at betale forud, vil kommunen ikke have samme forhandlingsrum fremadrettet, og der vil endvidere skulle kræves forskellige garantier som sikkerhedsstillelse. Derfor vurderes det ikke som værende en mulighed.

### Økonomi

![](data:image/png;base64...)

![](data:image/png;base64...)

Opsummering af de økonomiske konsekvenser:

Der afsættes rådighedsbeløb på samlet 47,391 mio. kr. og gives anlægsbevillinger på samlet 24,191 mio. kr. i 2022. Finansieringen heraf sker via fremrykning af afsat budget i 2023 for samlet 47,391 mio. kr. Der er i tidligere sager givet anlægsbevilling på 23,2 mio. kr. til enkelte af de ovenstående projekter. Med nærværende sags godkendelse, vil der være givet en samlet anlægsbevilling på 47,391 mio. kr., svarende til det samlede rådighedsbeløb.

### Sagens videre forløb

Sagen skal behandles i Byrådet

### Historik

Kommunaldirektøren indstiller, 19. april 2022, pkt. 84:

at der fremrykkes 12 anlægsprojekter fra 2023 til 2022, som skitseret i sagen, samt

at de bevillingsmæssige konsekvenser jf. bevillingsskema under afsnittet Økonomi, godkendes

Beslutning fra Økonomiudvalget, 19. april 2022, pkt. 84:

Anbefales.

### Beslutning

Godkendt.